เป็นผู้หญิงแท้นะคะ อยากกินให้เต้านม คัดตึง กระชับ ไม่หย่อนคล้อย จะทานได้ไหมค่ะ ช่วยให้เต้าตึงได้เหมือนกะเทยไหมค่ะ
สวัสดีค่ะ ยาโปรกีโนว่า เป็นยาที่มีส่วนประกอบของฮอร์โมนเอสโตรเจน ซึ่งเป็นฮอร์โมนเพศหญิง มักนำมาใช้เพื่อทำให้มีลักษณะเป็นผู้หญิงเช่นมีเต้านม ผิวพรรณดี แต่อย่างไรก็ตามเป็นยาที่ไม่ควรจะใช้ด้วยตัวเองค่ะ ควรใช้ภายใต้การดูแลของแพทย์เท่านั้น หรือไม่ควรใช้เลยถ้าไม่มีข้อบ่งชี้ทางการแพทย์เช่นเป็นผู้ที่ขาดฮอร์โมนเพศไป เพราะว่าการได้รับฮอร์โมนมากจนเกินไป หรือได้ในขนาดที่ไม่ถูกต้องติดต่อกันเป็นเวลานานๆนั้น อาจทำให้เกิดผลข้างเคียงที่ไม่พึงประสงค์เช่นภาวะเลือดออกผิดปกติ เลือดแข็งตัวผิดปกติเกิดเป็นลิ่มเลือดอุดตันที่ขาหรือในปอดได้ มะเร็งเต้านม มะเร็งเยื่อบุโพรงมดลูก ซึ่งเป็นอันตรายถึงแก่ชีวิต ไม่คุ้มกับผลลัพธ์ที่จะได้จากฮอร์โมนในระยะสั้นๆค่ะแนะนำพบแพทย์เพื่อตรวจร่างกายประจำปี ดูว่ามีโรคใดๆที่ทำให้เกิดอาการดังกล่าวมาหรือไม่ ซึ่งหากไม่มีโรคทางกายที่จะต้องรักษา ไม่จำเป็นต้องใช้ยาใดๆ ควรดูแลสุขภาพทั่วไปด้วยการออกกำลังกายสม่ำเสมอเสริมสร้างความแข็งแรงของกล้ามเนื้อไม่ให้หย่อนคล้อยและรับประทานอาหารให้ครบ 5 หมู่